307 



.sunt, ut terra marique cuncta sibi cessura non dubitant, illa 

 Severo (Caesare), hoc Tryphone (rege Hispaniae) imperium 

 tenente et res potissimum gerente. Nec Hispaniae (Germa- 

 niae) terminis illorum cupiditas ambitioque concluditur, in 

 ipsam Biscaiam (Sueciam) Tusciamque (Daniam) penetrare 

 contendunt. Sed de his hactenus secretiori stilo. 



Marchio Spinola adhuc Dunkerkae haeret. Cum aér 

 illo loco minus salubris sit, ibique Don Luigi de Velasco 

 nuper diem suum obierit, magnam pertinaciae illi causam 

 subesse necesse est. Cumque Batavi Portum Omnium Sanc- 

 toruni in Brasilia una cum Civitate S. Salvatoris amiserint, 

 (venerunt enim nunc ex illo loco Batavorum milites praesi- 

 diarii) classem reducem satis firmam habeant, multasque 

 adhuc in Hispania, Cantabria et aliis iocis näves instruant, 

 minime ambigendum est, res magnas mari gerendas illos 

 sibi proposuisse. Non enim tantum Anglicanae Classi se 

 opponent, sed aliis etiam aliis in locis negotium facessent, 

 qui occasionum commoda cunctatione sua perdiderunt. Quod 

 si hostes communes (qui unus illis scopus) Vesurgi Albique 

 potirentur, Hanseaticaeque Civitates in illorum potestatem 

 venirent, in quo periculo tum Sueciae Daniaeque Reges fu- 

 turi essent. nemo est, qui non intelligat. Eo iam res de- 

 venerunt. ut non de uno Palatinatu, aut sola Germania cer- 

 tetur, sed de Monarchia totius Orbis Christiani. In Italia 

 redintegratur bellum, et inconstans fortuna ludit suum lu- 

 dum. In Gallia pax nondum certa est. Humor spargitur, 

 Subisium in conflictu cum Batavis navali succubuisse, et 

 Rupellanos ex vindictae cupiditate cunctos Belgas in sua 

 Civitate trucidasse. Quod pessimum factum föret. Verum 

 exspectamus certiora et meliora. Nunc mitto, quae habebam, 

 plura exspecto diebus proximis. In Germania cuncta nunc 

 itinera impedita sunt, ut rariores litteras ab amicis accipiam. 



